UEFA Kuboku və Avropa Liqasının finalları siyahısı
UEFA Avropa Liqası keçmişdə UEFA Kuboku adlanan futbol turniri 1972-ci ildə UEFA tərəfindən təsis edilmişdir. Bu turnir Avropanın futbol klubları üçün UEFA Çempionlar Liqası turnirindən sonra ikinci ən önəmli futbol yarışması kimi qəbul edilmişdir. Klublar daxili çempionatlarında və kubok yarışmalarında qazandıqları nəticələrə uyğun olaraq, UEFA Avropa Liqasına qatılmaq haqqı qazanırlar. Turnir yarandığı ildən ilk 25 il ərzində final qarşılaşması hər klubun ev stadionunda oynanılmaqla, iki matçdan ibarət idi. Belə formatda keçirilmiş sonuncu mövsümdə "Şalke" komandası "İnter Milan" klubu ilə üz-üzə gəlmiş və yekunda "İnter Milan" komandası qalib gəlmişdir. 1998-ci ildə ilk dəfə olaraq, "İnter Milan" və "Latsio" komandaları arasında oynanılan final matçı neytral stadionda, Parisdə yerləşən Park de Prens stadionunda keçirildi. Turnirin ilk final matçında "Tottenhem Hotspur" klubu "Vulverhempton" klubunu 3-2 hesabı ilə üstələyərək turnirin ilk qalibi olmuşdur. Doqquz final qarşılaşması eyni ölkənin komandaları arasında baş tutmuşdur: İtaliya (1990, 1991, 1995 və 1998), İspaniya (2007 və 2012), İngiltərə (1972), Almaniya (1980) və Portuqaliya (2011). "Sevilya" turnirin başladığı vaxtdan etibarən turniri rekord sayda, 5 dəfə qazanaraq turniri ən çox qalib kimi başa vuran klub adına yiyələnmişdir. "Real Madrid" (1985 və 1986) və "Sevilya" (2006 və 2007; həmçinin 2014, 2015, və 2016-cı illər) turniri ardıcıl 2 dəfə qazanan yeganə klublardır. Turniri ən çox İspaniya klubları qazanmışdır. Belə ki, onlar 10 dəfə turnirin baş mükafatına sahib olublar. Turnirin UEFA kuboku adlanan son dövründə, qalibi Ukraynanın "Şaxtyor Donetsk" klubu olmuşdur. Onlar finalda Almaniyanın "Verder Bremen" klubuna 2-1 hesabı ilə qalib gəlmişdilər. "Benfika" finalda 3 dəfə məğlub olmaqla, turnirin finalında ən çox məğlubiyyətə uğrayan klub kimi ad qazanmışdır. Hal-hazırda turnirin son qalibi finalda Ayaksı 2-0 üstələyərək qalib olmuş "Mançester Yunayted" komandasıdır. Yarmarkalar Kuboku turniri (1955-1971) UEFA-ya UEFA Kubokunun sələfi kimi təqdim edilsə də, UEFA bu turniri rəsmi olaraq tanımamışdır. Bu səbəbdən turnirin nəticələri bu siyahıya aid edilməmişdir.